Stadion Čair

Stadion Čair je stadion sa više namena u Nišu, Srbija. Trenutno se koristi najviše za fudbalske mečeve i on je domaći teren Radničkog. Stadion je izgrađen 1963. i imao je kapacitet od 14.000 pojedinačnih sedišta ili 20.000 stojećih, ali je kapacitet poslednjih godina bio znatno smanjen s obzirom da istočna i severna tribina nisu bile u funkciji zbog bezbednosti, a u martu 2011. je počela rekonstrukcija stadiona. Stadion je deo Sportskog kompleksa Čair. Historija Stadion je izgrađen i pušten u rad 1963. godine, a upravljanje ovim objektom od 1969. je preuzeo FK Radnički Niš. Od 1995. zbog dotrajalosti i opasnosti od urušavanja bila je zabranjena upotreba istočne i severne tribine, a 2008. je i deo južne tribine izgubio upotrebnu dozvolu. Godine 2006. je postavljeno 3.000 stolica na zapadnoj tribini. Rekonstrukcija U martu 2011. godine je počela rekonstrukcija stadiona Čair, kada su prvo srušene istočna, južna i severna tribina, a 5. avgusta 2011. je počela izgradnja tri potpuno nove tribine, dok će zapadna biti samo rekonstruisana, osim u slučaju da se nađe partner koji bi finansirao izgradnju nove. Rok za završetak radova je 270 dana, a stadion će nakon rekonstrukcije imati kapacitet od 18.151 sedećih mesta za gledaoce, VIP lože sa 120 mesta kao i ložu za medije sa 50 mesta. Vlada Republike Srbije i grad Niš su za ovu rekonstrukciju odvojili skoro milijardu dinara, kroz kreditni aranžman preko fonda za razvoj. Prvu utakmicu na renoviranom Čairu, mada sa još nezavršenom istočnom tribinom, Radnički je odigrao 15. septembra 2012. protiv Smedereva u Superligi Srbije, a pobedio je sa 1:0 golom Dušana Kolarevića. Utakmice reprezentacije Fudbalske reprezentacije SFR Jugoslavije i SR Jugoslavije su na ovom stadionu odigrale po jednu utakmicu. Povezano Hala Čair Spisak fudbalskih stadiona u Srbiji Reference Vanjske veze Stadion Čair na sccair.rs Stadion Čair na meraklije.com Čair u evropskom ruhu